৪ বছর আগে স্ত্রীকে খুন, স্বামীকে যাবজ্জীবন সাজা দিল আদালত

ঝাড়গ্রাম: স্ত্রীকে শারীরিকভাবে নির্যাতন (Physical Assault) করে খুন করেছিল স্বামী। তারপর থেকে কেটে গিয়েছে চার চারটি বছর। অবশেষে বিচার পেলেন মৃত স্ত্রী। অভিযুক্ত স্বামীকে বধূ নির্যাতন ও খুনের ধারায় দোষী সাব্যস্ত করে আদালত। শনিবার তাকে যাবজ্জীবন কারাদণ্ড (Life Imprisonment) সাজা দিল ঝাড়গ্রাম আদালত (Jhargram Court)। পাশাপাশি জরিমানা দেওয়ার নির্দেশও দেওয়া হয়েছে তাকে।

২০২১ সালে নয়াগ্রাম থানার গোখুরপাল গ্রামে ঘটে এই মর্মান্তিক ঘটনাটি। সেই বছরের ২৭ সেপ্টেম্বর অভিযুক্ত রাজু মাহাতো ওরফে ঝাপু তার স্ত্রী সুরুচি মাহাতোকে ব্যাপক প্রথমে মারধর করে। পরে গলায় নাইলনের দড়ি পেচিয়ে হত্যা করে। এই ঘটনার পর ওই দিনই নয়াগ্রাম থানায় অভিযোগ দায়ের করেন মৃতার বাবা অভিলাষ মোহন্ত। অভিযোগ পাওয়ার পরেই নয়াগ্রাম থানার পুলিশ অভিযুক্ত রাজু মাহাতোকে গ্রেফতার করে।

আরও পড়ুন: রাতের অন্ধকারে বালি পাচার! বাঁকুড়ায় গ্রেফতার ২, আটক লরি

মামলা চলাকালীন ২০২২ সালের ১১ই নভেম্বর এই মামলার চার্জ গঠন করা হয়। এই ঘটনায় ১২ জন সাক্ষীর সাক্ষ্য নেওয়া হয়। অভিযোগের তদন্তকারী অফিসার ছিলেন নয়াগ্রাম থানার এসআই সমীর কুমার দাস।

শনিবার ঝড়গ্রাম জেলা আদালতে অভিযুক্তকে বধূ নির্যাতনের ঘটনায় দু’বছরের সশ্রম কারাদণ্ড এবং ২০০০ টাকা জরিমানা অনাদায়ে তিন মাসের সশ্রম কারাদণ্ডের নির্দেশ দেন। পাশাপাশি খুনের ঘটনায় যাবজ্জীবন সাজা ঘোষণার পাশাপাশি ৫০০০ টাকা জরিমানা অনাদায়ে আরও ছ’মাসের জেল হেফাজতের নির্দেশ দিয়েছেন।